ଜଗତସିଂହପୁର, ଜୁଲାଇ ୨୭(ଲୋକାଲ ୱାୟାର): ନିଜର ସେବା ମନୋବୃତ୍ତି ଓ ଉନ୍ନତ ସ୍ୱାସ୍ଥ୍ୟ ସେବା ଯୋଗାଇ ଜଣେ ଡାକ୍ତର ଏବେ ଜଗତସିଂହପୁର ଜିଲ୍ଲାବାସୀଙ୍କ ହୃଦୟକୁ ଛୁଇଁ ପାରିଛନ୍ତି ।
ଡାକ୍ତର ଜଣକ ହେଲେ ଅମିୟ କୁମାର ସ୍ୱାଇଁ । ସ୍ୱାସ୍ଥ୍ୟ ବ୍ୟବସ୍ଥାରେ ଉନ୍ନତି ଆଣିବା ସହ ଲୋକଙ୍କୁ ୨୪ ଘଣ୍ଟା ସେବା ଯୋଗାଇ ଦେଇ ସେ ଲୋକଙ୍କ ପ୍ରଶଂସା ପାଇପାରିଛନ୍ତି ।
ଡାକ୍ତର ଅମିୟ ଡାକ୍ତରଖାନାର ବିଭିନ୍ନ ସମସ୍ୟାର ତୁରନ୍ତ ସମାଧାନ କରିବା ସହ ବାତାବରଣ କିପରି ସୁସ୍ଥ ରହିବ, ପାର୍କିଂ, ଗାର୍ଡେନିଂ, ଭିତ୍ତିଭୂମି ବିକାଶ ଭଳି ବିଭିନ୍ନ ଦିଗ ଉପରେ ଗୁରୁତ୍ୱ ଦେଉଛନ୍ତି ।
ଖରାପ ପରିମଳ ବ୍ୟବସ୍ଥା ଓ ଅନ୍ୟାନ୍ୟ ସମସ୍ୟା ଯୋଗୁଁ ଏରସମା ସିଏଚସିକୁ ନାଜ ଟେକୁଥିବା ଲୋକେ ଏବେ ପୁଣିଥରେ ସେଠାକୁ ଯିବାରେ ଆଗ୍ରହ ଦେଖାଉଛନ୍ତି ।
ମିଳିଥିବା ସୂଚନା ଅନୁସାରେ ଡାକ୍ତର ଅମିୟ କୁମାର ସ୍ୱାଇଁ ସରକାରୀ ଡାକ୍ତରଖାନାରେ କାମ କରୁଥିବା ବେଳେ ଗରିବ ରୋଗୀଙ୍କ ପାଇଁ ୨୪ ଘଣ୍ଟା ସେବାରେ ଅଛନ୍ତି ।
ଗରିବ ଲୋକଙ୍କୁ କିପରି ଉପଯୁକ୍ତ ସ୍ୱାସ୍ଥ୍ୟ ସେବା ମିଳିପାରିବ ସେଥିପାଇଁ ସେ ନିଜ ଦ୍ୱାର ଉନ୍ମୁକ୍ତ ରଖିବା ସହ ସେମାନଙ୍କ ସେବା ପାଇଁ ପକେଟରୁ ପଇସା ମଧ୍ୟ ଖର୍ଚ୍ଚ କରିଥାନ୍ତି ।
ବର୍ତ୍ତମାନ ସେ ସିଏଚସିର ମେଡିକାଲ ଅଫିସର ଭାବେ ଦାୟିତ୍ୱ ନେଇଥିବା ବେଳେ ଏହି ଡାକ୍ତରଖାନାରେ ସେ ୮ ବର୍ଷ ହେଲାଣି ଡାକ୍ତରଭାବେ କାମ କରୁଥିଲେ ।
ଜିଲ୍ଲା ମୁଖ୍ୟାଳୟଠାରୁ ୪୦ କିଲୋମିଟର ଦୂରରେ ରହିଛି ଏରସମା ସିଏଚସି । ଏହି ସରକାରୀ ଡାକ୍ତରଖାନାକୁ ଡାକ୍ତର ଆସୁନଥିବା ନେଇ ଚାରିଆଡ଼େ ପ୍ରଚାର ହୋଇଥିବା ବେଳେ ଏହାର ବାତାବରଣ ଖୁବ୍ ଖରାପ ।
ମାତ୍ର ୨୦୧୮ ମସିହାରେ ଡାକ୍ତର ଅମିୟ କୁମାର ମେଡିକାଲ ଅଫିସର ଭାବେ ଦାୟିତ୍ୱ ଗ୍ରହଣ କଲା ପରେ ପୁରା ବାତାବରଣ ପରିବର୍ତ୍ତନ ହୋଇଯାଇଛି । ଏବେ ବିଭିନ୍ନ ସ୍ଥାନରୁ ରୋଗୀମାନେ ଆସି ଏଠାରେ ଚିକିତ୍ସିତ ହେଉଛନ୍ତି ।
ଏ ବାବଦରେ ଡାକ୍ତର ଅମିୟ କୁମାର ସ୍ୱାଇଁ କହିଛନ୍ତି ମଣିଷର ସେବା ହେଉଛି ଭଗବାନଙ୍କ ସେବା ।
ଏହାକୁ ମୁଁ ଏକ ସତ୍ୟ ଭାବେ ଗ୍ରହଣ କରିଛି । ରୋଗ କିମ୍ବା ଅସୁସ୍ଥତା ଯେକୌଣସି ସମୟରେ ଯେକୌଣସି ଲୋକକୁ ହୋଇପାରେ ।
ଏହା ଯେକୌଣସି ସମ୍ପ୍ରଦାୟ ଲୋକଙ୍କୁ ପ୍ରଭାବିତ ମଧ୍ୟ କରିପାରେ । ତେବେ ଯେକୌଣସି ଜନସ୍ୱାସ୍ଥ୍ୟ ସୁବିଧା ଓ ସେବା ପାଇଁ ମାନସିକ ଭାବେ ପ୍ରସ୍ତୁତ ହେବା ଦରକାର ।
ଏଠାରେ ମେଡିକାଲ ଦାୟିତ୍ୱ ଗ୍ରହଣ କଲା ପରେ ମୁଁ ୨୪ ଘଣ୍ଟା ସ୍ୱାସ୍ଥ୍ୟ ସେବା ଆରମ୍ଭ କରିଛି । ମୋ ଘର, ଓପିଡିରେ ୨୪ ଘଣ୍ଟା ଲୋକଙ୍କୁ ସେବା ମିଳୁଛି ।
ଏରସମା ସରପଞ୍ଚ ଗୀତାଞ୍ଜଳି କହିଛନ୍ତି ଡାକ୍ତର ଅମିୟ କୁମାର ସ୍ୱାଇଁ ଭିନ୍ନ ଧରଣର ମଣିଷ ।
ରୋଗୀ ସେବା କରିବାରେ ସେ କେବେ ଧ୍ୱିଧା ପ୍ରକାଶ କରନ୍ତି ନାହିଁ । ନିଜ ଘରେ ସେ ସ୍ୱାସ୍ଥ୍ୟ ସେବା ଯୋଗାଇ ଦେଉଥିବା ବେଳେ ଏଥିପାଇଁ ଗୋଟିଏ ହେଲେ ଟଙ୍କା ନିଅନ୍ତି ନାହିଁ ।
ତାଙ୍କର ଉଦ୍ୟମରେ ଏହି ସରକାରୀ ପରିଚାଳିତ ଡାକ୍ତରଖାନାରେ ଭିତ୍ତିଭୂମି ବିକାଶ ସାଙ୍ଗକୁ ବଗିଚା, ପାର୍କିଂ ମରାପତି, ନବୀକରଣ କାମ ସମ୍ଭବ ହୋଇ ପାରିଛି ।
ଜିଏରାଲୋ ପଞ୍ଚାୟତ ଜୟପାଟ ଗାଁର ରଶ୍ମୀରଞ୍ଜନ ସ୍ୱାଇଁ କହିଛନ୍ତି ମୁଁ ଖୁବ୍ ଗରିବ ଓ ଦିନମଜୁରିଆ ଭାବେ କାମ କରି ପରିବାର ପ୍ରତିପୋଷଣ କରେ ।
ମୋର ମା'ଙ୍କ ଦେହ ଖରାପ ହେବାରୁ ଡାକ୍ତର ତାଙ୍କୁ ଅପରେସନ୍ ପାଇଁ ପ୍ରାଇଭେଟ ନର୍ସିଂ ହୋମକୁ ନେବାକୁ କହିଲେ । ସେଠାରେ ତାଙ୍କ ଅପରେସନ୍ ପାଇଁ ଖର୍ଚ୍ଚ ଆବଶ୍ୟକତା ଥିବା ବେଳେ ଡାକ୍ତର ଅମିୟ ସ୍ୱାଇଁ ନିଜ ପକେଟରୁ ୩୦ ହଜାର ଟଙ୍କା ଖର୍ଚ୍ଚ କରିଥିଲେ ।
ଏହା ବ୍ୟତୀତ ଡାକ୍ତର ଅମୀୟ କୁମାର ସ୍ୱାଇଁ କରୋନା ପାଇଁ ମୁଖ୍ୟମନ୍ତ୍ରୀ ରିଲିଫ୍ ପଣ୍ଡକୁ ୪୦ ହଜାର ଟଙ୍କା ଓ ନୂଆଗାଁ ବ୍ଲକ୍ର ପୁଲୱାମା ସହିଦ ପରିବାର ପାଇଁ ୫୦ ହଜାର ଟଙ୍କା ଦାନ କରିଛନ୍ତି ।
କରୋନା ସଙ୍କଟ ସମୟରେ ମଧ୍ୟ ଡାକ୍ତର ଶ୍ରୀ ସ୍ୱାଇଁ ଗୁରୁତ୍ୱପୂର୍ଣ୍ଣ ଦାୟିତ୍ୱ ନିର୍ବାହ କରୁଛନ୍ତି ।
ଏରସମା ବ୍ଲକରେ ଥିବା ଟିଏମସି ସେଣ୍ଟର ଗୁଡ଼ିକରେ ରହୁଥିବା ପ୍ରବାସୀ ଶ୍ରମିକଙ୍କ ସ୍ୱାସ୍ଥ୍ୟାବସ୍ଥାର ଯାଞ୍ଚ କରୁଛନ୍ତି ।
ଏଥିପାଇଁ ସେ ସପ୍ତାହରେ ବିନା ଛୁଟିରେ ସକାଳ ୭ରୁ ଦିନ ୧୦ଟା ଯାଏଁ ପ୍ରତିଦିନ କାମ କରୁଛନ୍ତି ।
ଗୋଟିଏ ରେପିଡ ରେସପନ୍ସ ଟିମ୍ ଓ ଦୁଇଟି ମୋବାଇଲ୍ ଟିମ୍ ଦ୍ୱାରା ଜିଲ୍ଲାରେ ପ୍ରବାସୀ ଶ୍ରମିକଙ୍କ ସ୍ୱାସ୍ଥ୍ୟାବସ୍ଥାର ଯାଞ୍ଚ କରାଯାଉଛି ।
ଡାକ୍ତର ଶ୍ରୀ ସ୍ୱାଇଁ ଏଭଳି ସେବା ମନୋବୃତ୍ତିକୁ ସମ୍ମାନ ଜଣାଇ ନରଦିଆ ଓ ଗୋଡା ପଞ୍ଚାୟତର ବରିଷ୍ଠ ନାଗରିକମାନେ ତାଙ୍କୁ ସମ୍ମାନିତ କରିଛନ୍ତି ।
ସ୍ଥାନୀୟ ଅଞ୍ଚଳର ଦିପ୍ତୀ ରଞ୍ଜନ ଖଣ୍ଡୁଆଳ କହିଛନ୍ତି ପୂର୍ବରୁ ଡାକ୍ତରଖାନାର ଅବସ୍ଥା ଏତେ ଶୋଚନୀୟ ଥିଲା ଯେ ଏଠାକୁ ଆସିବାକୁ ଲୋକ ଭୟ କରୁଥିଲେ ।
ମାତ୍ର ଡାକ୍ତର ଅମୀୟ କୁମାର ଦାୟିତ୍ୱ ନେବାପରେ ସବୁ କିଛି ବଦଳିଯାଇଛି । ଡାକ୍ତର ଶ୍ରୀ ସ୍ୱାଇଁ ଗରିବ ଲୋକମାନଙ୍କ ସାହାଯ୍ୟ କରିବା ପାଇଁ ଏକ ଡାକ୍ତରଖାନା କଲ୍ୟାଣ ପାଣ୍ଠି (ହସ୍ପିଟାଲ ୱେଲଫେୟାର ଫଣ୍ଡ) ମଧ୍ୟ ତିଆରି କରିଛନ୍ତି ।
ଏଥିରେ ୭ ଜଣ ଡାକ୍ତର ସହଯୋଗ କରିବା ସହ ନିଜ ପକେଟରୁ ଏଥିପାଇଁ ଅର୍ଥ ଦାନ ମଧ୍ୟ କରୁଛନ୍ତି ।
ଜିଲ୍ଲା ମୁଖ୍ୟ ଚିକିତ୍ସାଧିକାରୀ ଡାକ୍ତର ଅମିୟ କୁମାର ସ୍ୱାଇଁଙ୍କ ଏଭଳି କାମରେ ନିଜର ଖୁସି ବ୍ୟକ୍ତି କାରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
